Diari Oficial de la Generalitat Valenciana


Sumari del DOGV 4807, del 28-07-2004 (2004/7842)

CORRECCIÓ d'errors de l'Ordre de 18 de maig de 2004, del director general de Gestió del Medi Natural, de la Conselleria de Territori i Habitatge, sobre delegació de l'exercici de competències en les direccions territorials de Territori i Habitatge.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7842


Data del document
:   19-07-2004

Organisme emissor
:   Conselleria de Territori i Habitatge

Tipus de document
:   Correcció d'errades

Correcció d'errades

 Descriptors 

:   * administració regional
    * competència administrativa
    * delegació de poders

CORRECCIÓ d'errors de l'Ordre de 18 de maig de 2004, del director general de Gestió del Medi Natural, de la Conselleria de Territori i Habitatge, sobre delegació de l'exercici de competències en les direccions territorials de Territori i Habitatge. [2004/X7842]
  
S'ha observat error en el paràgraf quart de l'Ordre de 18 de maig de 2004 publicada en el DOGV núm. 4764 de 31 de maig de 2004, i l'omissió en el punt 1 de l'annex I de la citada Ordre d'una sèrie de matèries que estan compreses en l'annex II del Decret 162/1990 d'execució de la Llei 2/89, d'Impacte Ambiental, que no van ser incloses en l'ordre que assenyalava la seua delegació en favor dels titulars de les direccions territorials de Territori i Habitatge, per la qual cosa es corregeix i publica íntegrament.
  
Primer
  
?Quart
  
Les resolucions que es dicten en exercici de la present delegació s'entendran dictades per l'òrgan que delegue i indicaran expressament aquesta circumstància?.
  
Segon
  
?ANNEX I
  
1. Activitats subjectes a estimació d'impacte ambiental, d'acord amb el que estableix l'annex II del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i que es deleguen en els titulars de les direccions territorials de Territori i Habitatge.
  
1. Agricultura i zoologia
  
a) Plans i projectes de colonització rural.
  
- a.1 Concentracions parcel·làries de terrenys de cultiu en secà, amb superfície compresa entre 25 i 100 hectàrees.
  
- a.2 Transformacions de secà a regadiu, amb superfície compresa entre 25 i 100 hectàrees.
  
b) Projectes de transformació a cultiu de terrenys seminaturals, naturals o incultes, quan es referisquen a superfícies compreses entre 5 i 25 hectàrees i en qualsevol cas en pendents iguals o superiors al 15 per 100.
  
c) Projectes que desenvolupen sectorialment o puntualment plans globals que hagen sigut objecte de declaració ambiental positiva.
  
d) Piscifactories i altres cultius aquàtics, que tinguen entre 25 i 100 tones de càrrega.
  
e) Projectes d'instal·lacions ramaderes en les quals concórreguen les següents circumstàncies:
  
- Instal·lacions de bestiar boví amb capacitat compresa entre 75 i 175 places de vaquí major d'aptitud càrnia o lletera.
  
- Instal·lacions de bestiar boví d'engreixament amb capacitat compresa entre 100 i 300 places de vaquí d'engreixament
  
- Instal·lacions de bestiar oví o cabrum amb capacitat compresa entre 500 i 1.000 places.
  
- Instal·lacions de bestiar porcí amb capacitat compresa entre 200 i 350 places de reproductors en cicle tancat, o ordiers amb capacitat compresa entre 400 i 800 places.
  
- Instal·lacions avícoles o cunícoles amb capacitat compresa entre 10.000 i 20.000 places.
  
f) Instal·lacions d'indústries agroalimentàries.
  
- Instal·lacions d'esquarterament d'animals amb capacitat compresa entre 1000 i 4000 tones/any.
  
- Cerveseries i malteries.
  
- Sucreres.
  
- Fabricació de farina d'ossos i gluten de pells.
  
- Producció de farina de peix i extracció i tractament de l'oli del peix.
  
- Fabricació de pinsos compostos.
  
2. Energia
  
Transport i distribució d'energia elèctrica quan el transport no isca del territori de la Comunitat Valenciana i l'aprofitament de la seua distribució no afecte una altra comunitat autònoma, sempre que es done alguna de les circumstàncies següents:
  
- Que la tensió nominal entre fases estiga compresa entre 66 i 132 KV.
  
- Que es tracte de línies d'alta tensió que travessen en tot o en part boscos o masses d'arbratge.
  
3. Projectes d'infraestructura
  
a) Projectes que desenvolupen sectorialment o puntualment plans globals que hagen sigut objecte de declaració ambiental positiva.
  
b) Actuacions en matèria de vies de comunicació, exceptuades les de conservació i manteniment, per a les quals s'exigisca informació pública en la seua legislació sectorial.
  
c) Preses i embassaments de reg, sempre que concórrega alguna de les circumstàncies següents:
  
- La seua capacitat estiga compresa entre 20.000 i 50.000 metres cúbics.
  
- L'altura dels seus dics o murs estiga compresa entre 4 i 6 metres.
  
d) Depòsits d'aigua de nova construcció, sempre que es done alguna de les circumstàncies següents:
  
- En els superficials, que la seua capacitat siga superior a 9.000 metres cúbics i que estiguen situats a terrenys naturals, seminaturals o incultes, classificats com a sòl no urbanitzable.
  
- En els elevats, que la seua capacitat siga superior a 5.000 metres cúbics, amb altura superior a 9 metres, i que estiguen situats a terrenys naturals, seminaturals o incultes, classificats com a sòl no urbanitzable.
  
e) Plantes depuradores d'aigües de nova construcció, com també el sistema de col·lectors corresponents, quan es projecten per a uns paràmetres compresos entre 10.000 i 100.000 habitants equivalents.
  
f) La instal·lació, ampliació o reforma d'indústries o activitats generadores o importadores de residus tòxics o perillosos o manipuladores de productes de què pogueren derivar-se residus de l'indicat caràcter.
  
g) Instal·lacions de tractament i eliminació de residus inerts com també la seua ampliació.
  
h) Projectes d'urbanització de plans parcials d'ús industrial, que desenvolupen plans generals d'ordenació urbana o normes subsidiàries i complementàries del planejament no sotmesos a avaluació o estimació d'impacte ambiental.
  
4. Instruments d'ordenació del territori
  
a) Instruments d'ordenació urbanística que desenvolupen planejament de rang superior quan així ho exigisca aquest expressament.
  
b) Excepte en sòl urbà, plans especials autònoms i les seues modificacions.
  
c) Plans especials de conservació de belleses naturals, de protecció del paisatge, de conservació i millora del medi rural, i de protecció d'hortes, cultius i espais forestals?.